P r e d k l a d a c i a   s p r á v a

Návrh na odvolanie a vymenovanie predsedu zmiešanej slovensko-maďarskej komisie (ďalej “komisia”) predkladám vláde SR na základe článku 3 Protokolu medzi Ministerstvom zahraničných vecí Slovenskej republiky a Ministerstvom zahraničných vecí Maďarskej republiky o vytvorení mechanizmu slúžiaceho napomáhaniu plnenia Zmluvy o dobrom susedstve a priateľskej spolupráci medzi Slovenskou republikou a Maďarskou republikou podpísanej 19. marca 1995 v Paríži.

V zmysle článku 3 vyššie uvedeného Protokolu “1. Spolupredsedov slovenskej a maďarskej sekcie zmiešaných komisií so súhlasom svojej vlády menujú ministri, resp. vedúci príslušných štátnych orgánov, zodpovední za príslušnú oblasť spolupráce. 2. Zmiešané komisie budú vedené minimálne na úrovni štátnych tajomníkov alebo pracovníkov zodpovedajúcich tejto úrovni z príslušných ministerstiev, resp. štátnych orgánov.”

JUDr. Jaroslav Chlebo bol, ako štátny tajomník Ministerstva zahraničných vecí SR, menovaný do funkcie predsedu slovenskej časti komisie uznesením vlády SR č. 103/2000. Vláda SR uznesením č. 1040/2002 odvolala JUDr. Jaroslava Chleba z funkcie štátneho tajomníka Ministerstva zahraničných vecí SR. Z tohto dôvodu je potrebné, aby vláda SR odvolala JUDr. Jaroslava Chleba z funkcie predsedu slovenskej časti komisie.

Súčasne predkladám návrh na vymenovanie PhDr. Miroslava Mojžitu, vedúceho služobného úradu Ministerstva zahraničných vecí SR, do funkcie predsedu slovenskej časti komisie. 

	Predkladaný materiál nemá finančný, ekonomický, enviromentálny vplyv ani vplyv na zamestnanosť.